Publication: Magyar Közlöny
Issue: MK-2004-56 (Year: 2004, Number: 56)
Era: 2004-2010
Section: végelszámolásról szóló 1991. évi XLIX. törvény (a továbbiakban: Cstv.) 3. §-a (1) bekezdésének a) pontja helyébe
Paragraph Index: 1173

(2) A Cstv. 3. §-a (1) bekezdésének d) pontja helyébe a következõ rendelkezés lép: [E törvény alkalmazásában:] „d) gazdálkodó szervezet vezetõje: állami vállalatnál, trösztnél, tröszti vállalatnál, egyéb állami gazdálkodó szervnél, egyes jogi személyek vállalatánál, leányvállalatnál, illetve vízgazdálkodási társulatnál az igazgató (vállalati biztos), szövetkezetnél az igazgatóság (ügyvezetõ igazgató) vagy az ügyvezetõ elnök, közkereseti és betéti társaságnál az üzletvezetésre és képviseletre jogosult tag(ok), egyesülésnél, közös vállalatnál az igazgató, korlátolt felelõsségû társaságnál az ügyvezetõ(k), részvénytársaságnál az igazgatóság vagy az alapszabályban az ügyvezetésre feljogosított személy(ek), önkéntes kölcsönös biztosító pénztárnál az ügyvezetõ (ha a pénztár ügyvezetõt nem alkalmaz, az igazgatótanács), a magánnyugdíjpénztárnál az ügyvezetõ, végrehajtói irodánál az irodavezetõ vagy irodavezetõ hiányában a tartós helyettes, sportegyesületnél az ügyintézõ képviseleti szerv, az Európai Unió más tagállamában bejegyzett gazdálkodó szervezet esetében a magyarországi nyilvántartásba bejegyzett, jognyilatkozat tételére jogosult személy, ilyen hiányában a jogi személy vagy jogi személyiséggel nem rendelkezõ gazdasági társaság nevében a hatóságok elõtt vagy a polgári jogi kapcsolatokban eljárt személy;”

Source: https://magyarkozlony.hu/hivatalos-lapok/8f0fff6a265b0e7c4257705ec9da8e449f659c2f/dokumentumok/99bf081b4297e9df6d777f7eea84daae88413562/letoltes